เงินบาททรงตัว ขาดปัจจัยใหม่หนุน
ค่าเงินบาทปิดตลาดเย็นนี้ที่ระดับ 36.35 บาท/ดอลลาร์ จากเปิดตลาดเช้านี้ที่ระดับ 36.34 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.32-36.38 บาท เนื่องจากยังไม่มีปัจจัยใหม่เข้ามา
6 ต.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ที่ระดับ 36.35 บาท/ดอลลาร์ จากเปิดตลาดเช้านี้ที่ระดับ 36.34 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 36.32-36.38 บาท เนื่องจากยังไม่มีปัจจัยใหม่เข้ามา
แม้สัปดาห์นี้จะมีรายงานของคณะกรรมการกำหนดนโยบายการเงิน (FOMC) ออกมา และการประชุมนโยบายของธนาคารกลางญี่ปุ่น (BOJ) แต่ไม่น่าจะส่งผลต่อค่าเงินมากนัก ขณะที่ประเมินกรอบการเคลื่อนไหวของเงินบาทพรุ่งนี้ระหว่าง 36.25-36.45 บาท/ดอลลาร์
 
ที่มา: สำนักข่าวอินโฟเควสท์